പുതിയ മെട്രോ പാത മുതല് വാഹനങ്ങള് വരെ ദുബൈ എക്സ്പോയിലേക്ക് യാത്രാസൗകര്യമൊരുക്കാന് ചെലവിട്ടത് 15 ശതകോടി ദിര്ഹം ദുബൈ എക്സ്പോയിലേക്ക് യാത്രാസൗകര്യമൊരുക്കാന് ദുബൈ റോഡ് ട്രാന്സ്പോര്ട്ട് അതോറിറ്റി ചെലവിട്ടത് 15 ശതകോടി ദിര്ഹം. പുതിയ മെട്രോപാത മുതല് രംഗത്തിറക്കിയ വാഹനങ്ങള് വരെ ഇതില് ഉള്പ്പെടും.എക്സ്പോ വേദിയിലേക്ക് റൂട്ട് 2020 എന്ന പേരില് 15 കിലോമീറ്ററാണ് മെട്രോപാത നീട്ടിയത്. 7 പുതിയ സ്റ്റേഷനുകളും ഈ പാതയുടെ ഭാഗമാണ്. 50 പുതിയ ട്രെയിനുകള് ഇതിനായി വാങ്ങി. 138 കിലോമീറ്റര് വരുന്ന റോഡ് ലൈനുകളാണ് എക്സ്പോ അനുബന്ധമായി പണിതീര്ത്തത്. ഒമ്ബത് മേല്പാലങ്ങളും ഈ പദ്ധതിയിള് ഉള്പ്പെടും. എക്സ്പോ വേദിയിലേക്ക് സര്വീസ് നടത്തുന്നതിനായി ദുബൈയിലും മറ്റ് എമിറേറ്റുകളിലുമായി 18 ബസ് സ്റ്റേഷനും സ്റ്റോപ്പുകളും നിര്മിച്ചു. 200 ബസുകളാണ് എക്സ്പോയിലേക്ക് സര്വീസ് നടത്താന് നിരത്തിലിറക്കിയിരിക്കുന്നത്. 15,000 ടാക്സികളാണ് നഗരത്തില് സര്വീസ് നടത്തുക. എക്സ്പോ വേദിയില് നിര്മിച്ച 30,000 വാഹനങ്ങള്ക്ക് നിര്ത്തിയിടാവുന്ന പാര്ക്കിങ് സൗകര്യങ്ങളുടെ മേല്നോട്ടവും ദുബൈ ആര്ടിഎക്കാണ്. ഇതിന് പുറമെ യാത്ര സുഗമമാക്കാന് ഇക്കാലയളവില് നിരവധി സ്മാര്ട്ട് ആപ്ലിക്കേഷനുകളും ആര് ടി എ പുറത്തിറക്കിയിട്ടുണ്ട്.